Publication: Magyar Közlöny
Issue: MK-1999-61 (Year: 1999, Number: 61)
Era: 1990-2004
Section: a 28/1999. (VII. 6.) OM rendelethez
Paragraph Index: 946

6. Az ismeretek ellenőrzési rendszere, az ellenőrzés formái Az ismeretek ellenőrzési rendszere a tantervben előírt gyakorlati jegyek megszerzéséből, vizsgákból — kollokviumok, kötelező szigorlatok —, valamint a szakmai gyakorlatok teljesítéséből, a szakdolgozat elkészítéséből, záróvizsga letételéből tevődik össze. 6.1. Kötelező szigorlatok Két szigorlat letétele kötelező: — a gyakorlatvezetés pedagógiai és módszertani kérdései című tárgykörből, és — a szaktárgyak elméleti módszertani tárgyköreiből. 6.2. Szakdolgozat A szakdolgozat témája az 5. pontban felsorolt tanulmányi területek témaköreiből választhat. A hallgatónak bizonyítania kell elméleti és gyakorlati felkészültségét, a szakirodalom és az újabb kutatás-metodika alkotó felhasználását. 6.3. Záróvizsga 6.3.1. A záróvizsgára bocsátás feltételei: — a tantervben előírt elméleti és gyakorlati követelmények teljesítése, — a szakdolgozat benyújtása. 6.3.2. A záróvizsga részei: — komplex szóbeli vizsga a szaktárgyi és gyakorlatvezetési tárgykörökből, — a szakdolgozat megvédése. 6.3.3. A záróvizsga eredménye A szakdolgozatra — annak megvédése eredményeként — adott érdemjegy, valamint a szóbeli vizsgára adott érdemjegy egészre kerekített átlaga. Az oktatási miniszter 29/1999. (VII. 6.) OM rendelete az óvodai szakértő szakirányú továbbképzési szak képesítési követelményeiről A felsőoktatásról szóló — többször módosított — 1993. évi LXXX. törvény 74. §-a (1) bekezdésének e) pontjában foglalt felhatalmazás alapján a következőket rendelem el:

Source: https://magyarkozlony.hu/hivatalos-lapok/75952812da5493e26ad3096806542f848be9a346/dokumentumok/d021626de62853deb51dc86a3ef9427e11bff4b4/letoltes